ঢাকা-মাওয়া মহাড়কে মঙ্গলবার রাত ১০ টার দিকে একটি যাত্রীবাহী বাস নিয়ন্ত্রণ হারিয়ে খাদে পড়ে গেলে ২ জন নিহত এবং ১০ জন আহত হয়েছে। শ্রীনগর ফায়ারসার্ভিসের ওয়্যার হাউস ইন্সপেক্টর মোহাম্মদ সোহেল রানা জানান, শ্রীনগর উপজেলা কেয়টচিড়া নামক স্থানে বাসটি খাদে পড়ে পানিতে তলিয়ে যাওয়ার আগে অন্তত ৫০ জন যাত্রী বেড়িয়ে আসাতে পারায় বড় ধরণের দুর্ঘটনা থেকে রক্ষা পাওয়া গেছে। এছাড়া বাসে আটকে পড়া এক যাত্রীকে প্রায় পৌনে এক ঘন্টা চেষ্টার পর জীবিত উদ্ধার করেছে ফায়ার সার্ভিস।